Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva mestskej časti 
Bratislava – Nové Mesto
Dňa:  12. 06. 2012

Návrh 
na zrušenie Uznesenia č. 10/23 z 10. zasadnutia Miestneho zastupiteľstva mestskej časti Bratislava – Nové Mesto konaného dňa 17.04.2012
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                        1. Návrh uznesenia
prednosta MÚ BNM                                                         2. Dôvodovú správu
							        3.Oznámenie Centra pedagogicko – 								psychologického
								poradenstva a prevencie 

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Mgr. Jana Biharyová                                                     	- nie je potreba právneho                     
poverená						          	posúdenia	
vedením odd. podnikateľského,		        	
právneho a správy majetku                                     

Na rokovanie prizvať:
––––––––––––––––––-
spracovateľa

jún 2012

Miestne  zastupiteľstvo

r u š i 

Uznesenie č. 10/23 Miestneho zastupiteľstva mestskej časti Bratislava – Nové Mesto zo dňa 17.04.2012, ktorým bol schválený prenájom nebytových priestorov kancelárií č. 104 až 108 a kancelárií č. 115 až 111 a WC nachádzajúce sa v budove súpisné číslo 3216 postavenej na pozemku registra „C“ KN parc. č. 15123/11 o výmere 989 m2 na Junáckej ul. č. 1, zapísanej na LV č. 5750, katastrálne územie Nové Mesto pre Centrum pedagogicko – psychologického poradenstva a prevencie so sídlom Hubeného 25 v Bratislave ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu určitú jeden rok za nájomné vo výške 21,- € / m2 / rok celkovo za 8 781,36 € / rok.

-	s pripomienkami

-	bez pripomienok

Dôvodová správa

Na základe žiadosti Centra pedagogicko – psychologického poradenstva a prevencie so sídlom Hubeného 25 v Bratislave o prenájom nebytových priestorov v budove Miestneho úradu Bratislava – Nové Mesto na ul. Junácka č. 1 v Bratislave bol spracovaný a predložený k schváleniu Miestnemu zastupiteľstvu mestskej časti Bratislava – Nové Mesto materiál k prenájmu nebytových priestorov, a to kancelárskych priestorov na 1. nadzemnom podlaží v budove Miestneho úradu Bratislava – Nové Mesto:
      -     kancelárie č. 104 až 108;
-	kancelárie č. 111 až 116;
-	sociálne zariadenia. 

Celková prenajímaná plocha predstavovala výmeru 340,68 m2. Navrhovaná výška nájmu predstavovala sumu 15,- € / 1 m2 / rok. Záloha za služby spojené s nájmom bola určená sumou 1 901,60 € mesačne. 
 
Nájom nebytových priestorov bol schvaľovaný ako prípad hodný osobitného zreteľa v súlade s ustanovením § 9a ods. 9 písm. c) zákona č. 138/1991 Zb. o majetku obcí v znení neskorších predpisov, pričom výška nájmu oproti navrhovanej sume 15,- € / 1 m2 / rok bola zvýšená na sumu 21,- €/ 1m2 / rok.

Žiadateľovi bolo formou emailu oznámené schválenie predloženého materiálu so zvýšeným nájomným, a to z pôvodnej sumy 15,- € / 1 m2 / rok na sumu 21,- €/ 1m2 / rok. 

Dňa 14.05.2012 formou emailu bolo mestskej časti oznámené odmietnutie vyššie špecifikovaných nebytových priestorov z dôvodu schválenej výšky nájmu. 

Na základe uvedeného navrhujeme Uznesenie č. 10/23 Miestneho zastupiteľstva mestskej časti Bratislava – Nové Mesto zo dňa 17.04.2012 zrušiť z dôvodu nemožnosti jeho zrealizovania.